wickkiey/tamil-wikipedia-chunked huggingface dataset:
# உப்சாலா பல்கலைக்கழகம்

**உப்சாலா பல்கலைக்கழகம்** (Uppsala University), சுவீடன் தலைநகரான ஸ்டாக்ஹோமிலிருந்து 70 கி.மீ. வடக்கில் உள்ள உப்சாலா என்னும் பல்கலைக்கழக நகரத்தில் அமைந்துள்ளது. இப்பல்கலைக்கழகமானது, ஐரோப்பாவின் மிகவும் மதிப்புமிக்க பல்கலைக்கழகங்களுள் ஒன்றாகும். 1477ஆம் ஆண்டு தொடங்கப்பட்ட இப்பல்கலைக்கழகமானது சுவீடனில் உள்ள மிகப்பழமையான பல்கலைக்கழகமாகும். உப்சாலா பல்கலைக்கழகம், பின்வரும் ஒன்பது உயர் கல்விப் பிரிவுகளைக் கொண்டுள்ளது.  
1. கலைத்துறை
1. சமூகவியல்கள்
1. மொழிகள்
1. இறையியல்
1. சட்டம்
1. மருத்துவம்
1. மருந்தாள்மை
1. அறிவியல் மற்றும் தொழில்நுட்பம்
1. கல்விசார் அறிவியல்கள்
# உப்சாலா பல்கலைக்கழகம்

## இணையதளங்கள்

- உப்சாலா பல்கலைக்கழகம்
# மக்கள்தொகை அடிப்படையில் இந்திய மாநிலங்களின் பட்டியல்

**இந்தியா** (*India*), அதிகாரபூர்வமாக **இந்தியக் குடியரசு** (*Republic of India*) தெற்காசியாவில் உள்ள ஒரு குடியரசு நாடாகும். இந்தியாவில் 28 மாநிலங்களும் மற்றும் 8 ஒன்றியப் பகுதிகளும் உள்ளன. 2011 ஆம் ஆண்டு இந்திய மக்கள் தொகை கணக்கெடுப்பின் படி, 1.2 பில்லியன் (1,210,569,573) மக்கள்தொகை கொண்ட, இந்தியா, சீனக் குடியரசிற்குப் பிறகு உலகின் இரண்டாவது அதிக மக்கள் தொகை கொண்ட நாடாகும். பரப்பளவில் இந்தியா ஏழாவது இடத்தில் உள்ள நாடு. இந்தியா மொத்தம் 7,517 கி.மீ. (4,700 மைல்) நீளக் கடல் எல்லைக் கொண்டது. உலகப் பரப்பளவில், இந்தியா 2.4% நிலப்பரப்பைக் கொண்டுள்ளது மற்றும் உலக மக்கள் தொகையில் 17.5% உள்ளது.  
இந்தியப் பெருநிலம் தெற்கே இந்தியப் பெருங்கடல், மேற்கே அரபிக் கடல், கிழக்கே வங்காள விரிகுடா ஆகியவற்றைக் கொண்டுள்ளது. இதன் எல்லை நாடுகளாக மேற்கே பாக்கிஸ்தான், வடக்கே பூட்டான், மக்கள் சீனக் குடியரசு, நேபாளம், கிழக்கே வங்காளதேசம், மியான்மர் ஆகியவை அமைந்துள்ளன. இலங்கை, மற்றும் மாலத்தீவு ஆகிய நாடுகள் இந்தியப் பெருங்கடலில் இந்தியப் பெருநிலம், மற்றும் இலட்சத்தீவுகளுக்கு அண்மையில் அமைந்துள்ளன. இந்தியாவின் அந்தமான் நிக்கோபார் தீவுகள், தாய்லாந்து, இந்தோனேசியாவின் சுமாத்திரா ஆகியவற்றுடன் அந்தமான் கடலில் கடல் எல்லையைக் கொண்டுள்ளன.
# மக்கள்தொகை அடிப்படையில் இந்திய மாநிலங்களின் பட்டியல்

## இந்திய மக்கள் தொகை கணக்கெடுப்பு

பிரித்தானியாவின் இந்தியாவில் முதல் மக்கள் தொகை கணக்கெடுப்பு 1872 இல் நடத்தப்பட்டது. 1947 இல் இந்தியா சுதந்திரம் பெற்றதிலிருந்து, ஒவ்வொரு 10 வருடங்களுக்கும் ஒரு கணக்கெடுப்பு நடத்தப்படுகிறது, இது 1951 முதல் நிகழ்ந்தது. இந்தியாவில் கணக்கெடுப்பு உள்துறை அமைச்சகத்தின் கீழ் உள்ள தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையரின் அலுவலகத்தால் நடத்தப்படுகிறது, இது ஒரு மத்திய அரசு நடத்தும் மிகப்பெரிய நிர்வாக பணிகளில் ஒன்றாகும்.  
சமீபத்திய மக்கள்தொகை புள்ளிவிவரங்கள், இந்தியாவின் 2011 மக்கள் தொகை கணக்கெடுப்பின் தரவை அடிப்படையாகக் கொண்டவை. 2001–2011 தசாப்தத்தில், இந்தியாவின் ஆண்டு மக்கள் தொகை வளர்ச்சி விகிதம் 2.15 சதவீதத்திலிருந்து, 1.76 சதவீதமாகக் குறைந்துள்ளது. தசாப்த கணக்கெடுப்பு தரவுகளின் அடிப்படையில், தாத்ரா மற்றும் நகர் ஹவேலி மற்றும் தாமன் மற்றும் தியூ ஆகியவை 55.1 சதவீத வேகமான வளர்ச்சி விகிதத்தைக் கொண்டுள்ளன, அடுத்தடுத்து மேகாலயா (27.8 சதவீதம்), அருணாச்சல பிரதேசம் (25.9 சதவீதம்) உள்ளன. நாகாலாந்து மிகக் குறைந்த வளர்ச்சி விகிதத்தை -0.5 சதவீதமாகப் பதிவு செய்தது. இந்தியாவில் 641,000 மக்கள் வசிக்கும் கிராமங்கள் உள்ளன, மொத்த மக்கள் தொகையில் 72.2 சதவீதம் பேர் இந்த கிராமப்புறங்களில் வசிக்கின்றனர். அவற்றில் 145,000 கிராமங்களில் 500-999 நபர்களின் மக்கள் தொகை உள்ளது; 130,000 கிராமங்கள் 1000-1999 மக்கள்தொகை அளவையும் 128,000 கிராமங்கள் 200-499 மக்கள்தொகை அளவையும் கொண்டுள்ளன. 10,000 நபர்கள் அல்லது அதற்கு மேற்பட்ட மக்கள் தொகை கொண்ட 3,961 கிராமங்கள் உள்ளன. இந்தியாவின் 27.8 சதவீத நகர்ப்புற மக்கள் 5,100 க்கும் மேற்பட்ட நகரங்களிலும், 380 க்கும் மேற்பட்ட நகர்ப்புற ஒருங்கிணைப்புகளிலும் வாழ்கின்றனர். 1991-2001 தசாப்தத்தில், முக்கிய நகரங்களுக்கு இடம்பெயர்வு நகர்ப்புற மக்கள்தொகையை விரைவாக அதிகரித்தது. கடந்த தசாப்தத்தில் கடைசியாக வசித்தவர்களின் அடிப்படையில், நிகர குடியேறியவர்களின் அடிப்படையில், மகாராஷ்டிராவில் 2.3 மில்லியனுடன் அதிக குடியேற்றம் இருந்தது, அதைத் தொடர்ந்து தேசிய தலைநகர் டெல்லி (1.7 மில்லியன்), குஜராத் (0.68 மில்லியன்) மற்றும் ஹரியானா (0.67 மில்லியன்). உத்தரப்பிரதேசம் (-2.6 மில்லியன்), பீகார் (-1.7 மில்லியன்) ஆகியவை மாநிலங்களுக்கு இடையேயான குடியேற்றத்திற்கான பட்டியலில் முதலிடத்தில் உள்ளன. உத்தரப்பிரதேசம், மகாராஷ்டிரா, பீகார், மேற்கு வங்காளம் மற்றும் மத்திய பிரதேசம் ஆகிய ஐந்து மாநிலங்கள், மொத்த இந்திய மக்கள்தொகையில் கிட்டத்தட்ட பாதி (47.90 சதவீதம்) ஆகும்.  
பாலின விகிதத்திற்கான தேசிய சராசரி 2001 இல் 933 ஆக இருந்து 2011 இல் 940 ஆக உயர்ந்துள்ளது. தேசிய குழந்தை பாலின விகிதம் 2001 இல் 927 ஆக இருந்து 2011 இல் 914 ஆக குறைந்துள்ளது. 2 சூன் 2014 அன்று தெலுங்கானா அதிகாரப்பூர்வமாக உருவாக்கப்பட்ட பின்னர், தெலுங்கானா மக்கள் தொகை கணக்கெடுப்பு, ஆந்திர மாநில மக்கள் தொகை கணக்கெடுப்பு புள்ளிவிவரங்களிலிருந்து பிரிக்கப்பட்டது.
# மக்கள்தொகை அடிப்படையில் இந்திய மாநிலங்களின் பட்டியல்

## பட்டியல்

| தரவரிசை | இந்தியாவின் மாநிலங்களும் ஆட்சிப்பகுதிகளும் | மக்கள்தொகை | தேசிய பங்கு (%) | வளர்ச்சி
(2001–2012) | கிராமப்புற மக்கள்தொகை | கிராமப்புற சதவீதம் | நகர்ப்புற மக்கள்தொகை | நகர்ப்புற சதவீதம் | பரப்பளவு | அடர்த்தி | பாலின விகிதம் |  |
| --- | --- | --- | --- | --- | --- | --- | --- | --- | --- | --- | --- | --- |
| 1 | **உத்தரப்பிரதேசம்** | 20.2% | 912 |  |  |  |  |  |  |  |  |  |
| 2 | **மகாராஷ்டிரா** | 20.0% | 929 |  |  |  |  |  |  |  |  |  |
| 3 | **பீகார்** | 25.4% | 918 |  |  |  |  |  |  |  |  |  |
| 4 | **மேற்கு வங்கம்** | 13.8% | 953 |  |  |  |  |  |  |  |  |  |
| 5 | **மத்தியப் பிரதேசம்** | 16.3% | 931 |  |  |  |  |  |  |  |  |  |
| 6 | தமிழ்நாடு | 15.6% | 996 |  |  |  |  |  |  |  |  |  |
| 7 | ராஜஸ்தான் | 21.3% | 928 |  |  |  |  |  |  |  |  |  |
| 8 | கர்நாடகா | 15.6% | 979 |  |  |  |  |  |  |  |  |  |
| 9 | குஜராத் | 19.3% | 919 |  |  |  |  |  |  |  |  |  |
| 10 | ஆந்திரப் பிரதேசம் | 11.0% | 993 |  |  |  |  |  |  |  |  |  |
| 11 | ஒடிசா | 14.0% | 979 |  |  |  |  |  |  |  |  |  |
| 12 | தெலுங்கானா | 13.58% | 988 |  |  |  |  |  |  |  |  |  |
| 13 | கேரளா | 4.9% | 1,084 |  |  |  |  |  |  |  |  |  |
| 14 | ஜார்கண்ட் | 22.4% | 948 |  |  |  |  |  |  |  |  |  |
| 15 | அசாம் | 2.58% | 17.7% | 26,807,034 | 85.90% | 4,398,542 | 14.10% | 958 |  |  |  |  |
| 16 | பஞ்சாப் | 2.29% | 13.89% | 17,344,192 | 62.52% | 10,399,146 | 37.48% | 895 |  |  |  |  |
| 17 | சத்தீஸ்கர் | 22.6% | 991 |  |  |  |  |  |  |  |  |  |
| 18 | அரியானா | 19.9% | 879 |  |  |  |  |  |  |  |  |  |
| ஒ.ப.1 | தில்லி | 21.2% | 868 |  |  |  |  |  |  |  |  |  |
| ஒ.ப.2 | சம்மு காசுமீர் | 23.6% | 890 |  |  |  |  |  |  |  |  |  |
| 19 | உத்தரகண்ட் | 18.8% | 963 |  |  |  |  |  |  |  |  |  |
| 20 | இமாச்சலப் பிரதேசம் | 12.9% | 972 |  |  |  |  |  |  |  |  |  |
| 21 | திரிபுரா | 14.8% | 960 |  |  |  |  |  |  |  |  |  |
| 22 | மேகாலயா | 27.9% | 989 |  |  |  |  |  |  |  |  |  |
| 23 | மணிப்பூர் | 18.6% | 992 |  |  |  |  |  |  |  |  |  |
| 24 | நாகலாந்து | −0.6% | 931 |  |  |  |  |  |  |  |  |  |
| 25 | கோவா | 8.2% | 973 |  |  |  |  |  |  |  |  |  |
| 26 | அருணாச்சலப் பிரதேசம் | 26.0% | 938 |  |  |  |  |  |  |  |  |  |
| ஒ.ப.3 | புதுச்சேரி | 28.1% | 1,037 |  |  |  |  |  |  |  |  |  |
| 27 | மிசோரம் | 23.5% | 976 |  |  |  |  |  |  |  |  |  |
| ஒ.ப.4 | சண்டிகர் | 17.2% | 818 |  |  |  |  |  |  |  |  |  |
| 28 | சிக்கிம் | 12.9% | 890 |  |  |  |  |  |  |  |  |  |
| ஒ.ப.5 | தாத்ரா & நகர் ஹவேலி மற்றும் தாமன் & தியூ | 55.1% | 342,254 | 711 |  |  |  |  |  |  |  |  |
| ஒ.ப.6 | அந்தமான் நிக்கோபார் தீவுகள் | 6.9% | 876 |  |  |  |  |  |  |  |  |  |
| ஒ.ப.7 | லடாக் | 17.8% | 853 |  |  |  |  |  |  |  |  |  |
| ஒ.ப.8 | இலட்சத்தீவுகள் | 6.3% | 946 |  |  |  |  |  |  |  |  |  |
| **மொத்தம்** | **இந்தியா** | **1,210,569,573** | **100%** | **17.7%** | **833,463,448** | **68.84%** | **377,106,125** | **31.16%** | **** | **** | **940** | } |
# குமுழி ஞாழலார் நப்பசலையார்

**குமிழி ஞாழலார் நப்பசலையார்** சங்ககாலப் புலவர்களில் ஒருவர். குமுழி என்னும் ஊரில் பிறந்தவர். இவர் ஒரு பெண் புலவர். “குமுழி ஞாழல் நப்பசையார்” என்றும் அழைக்கப்பட்டார். இவர் அகநானூற்றில் ஒரு பாடல் (பாடல்: 160) மட்டும் பாடியுள்ளார்.  
குமுழிஞாழலாரின் பாடல் நெய்தல் நிலத் தலைவன் ஒருவன் தன் காதலி தலைவியை மணந்துகொள்ளத் தேரில் வருவதைக் குறிப்பிடுகிறது. முன்பெல்லாம் இரவில் திருட்டுத்தனமாகத் தேரில் வந்து தன் காதலியைத் துய்த்துச் சென்றவன் இப்போது பகலில் ஊர்மக்கள் அனைவரும் காணும்படி வருகிறான் என்று தோழி தலைவிக்குக் கூறுகிறாள். அவன் திருமணம் செய்துகொள்ள வந்துள்ளான் என்பதை ஓர் இறைச்சிப் பொருளால் நம்மை உணரவைக்கிறார். பெண்ஆமை கானல் மணலில் முட்டையிட்டு மறைத்துவிட்டுப் போய்விடுமாம். அது குஞ்சாகும் வரை அதனை அதன் ஆண்ஆமை அடைகாக்குமாம். அப்படிப்பட்ட கானலஞ்சேர்ப்பு நாட்டை உடையவனாம் அந்தத் தலைவன்.  
**சங்ககாலத் தமிழர் இயற்கை நிகழ்வுகளை எந்த அளவுக்கு உற்று நோக்கி ஊன்றி உணர்ந்துள்ளனர் என்பதை உணர்த்தும் சான்றுகளில் இது ஒன்று.**
# வீராக்கன்

**வீராக்கன்** தமிழ்நாட்டில் அரியலூர் மாவட்டத்தில் செந்துறை வட்டத்தில் உள்ள ஒரு கிராமம். இது ஜெயங்கொண்டத்தில் இருந்து 15 கி.மீ தொலைவிலும், செந்துறையில் இருந்து 11 கி.மீ தொலைவிலும், அரியலூரில் இருந்து 30 கி.மீ தொலைவிலும் உள்ளது.இங்கு அரசு உதவி பெறும் நடுநிலைப்பள்ளி (காந்தி கலா நிலையம்) உள்ளது.  
இதன் அருகிலேயே 2012 ம் ஆண்டு முதல் பாரத ஸ்டேட் வங்கியின் பொன்பரப்பி கிளையின் வாடிக்கையாளர் சேவை மையமும், 2014 ம் ஆண்டு முதல் பகுதி நேர நூலகமும் இயங்கி வருகிறது . இங்கு வீரனார் கோயில், ஐயனார் கோயில்,சாலியங்கோவில் (மல்யுத்த ஐயனார் மதுரை வீரன் கோயில்),விநாயகர் கோயில், மாரியம்மன் கோயில், ஆதிபராசக்தி கோயில் உள்ளது. ஒவ்வொரு வருடமும் மாசி மாதம் மஹாசிவராத்திரி அன்று ஐயனார் கோயிலில் ஊர்கூடி விமர்சியாக திருவிழா நடைபெறும்.ஒவ்வொரு வருடமும் தைப்பொங்கலை முன்னிட்டு தமிழர் திருநாள் (கரிநாள்) அன்று கிராமத்து இளைஞர்களால் தமிழர் திருநாள் கொண்டாடபடும் இந்த நிகழ்வில் சிறுவர்,சிறுமிகளும், இளைஞர்,இளைஞிகளும் பல்வேறு விளையாட்டுப் போட்டிகளிலும் கலந்து கொண்டு மகிழ்ச்சியுடன் கொண்டாடுவர்.  
இங்கு பெரும்பாலானோர் ஆசிரியப்பணியிலும், காவல் துறையிலும் பணிபுரிகின்றனர்.
# சிறிய சாலையோடி

**சிறிய சாலையோடி** *(Lesser Roadrunner)* என்பது குயில் இனத்தைச் சேர்ந்த ஒரு பறவை ஆகும். இது பெரிய சாலையோடியைப் போன்று இருந்தாலும் அதை விட அளவில் சிறியது. இது தென்மேற்கு மெக்சிகோ மற்றும் மத்திய அமெரிக்கப் பகுதிகளில் வாழ்கிறது.  
இது கொட்டைகள், பழங்கள், தவளைகள், சிறு ஊர்வனவற்றை உண்கிறது. சாலை ஓரங்களில் பெரிய பூச்சிகளைத் தேடியும் வாகனங்களில் அடிபட்டுக் கிடக்கும் இரையைத் தேடியும் வரும்.
# விக்கிப்பீடியா:முதற்பக்கக் கட்டுரைகள்/ஏப்ரல் 24, 2011

**பாஸ்கா திருவிழிப்பு** என்பது இயேசு சாவிலிருந்து விடுதலை பெற்று உயிர்பெற்றெழுந்த நிகழ்ச்சியை நினைவுகூர்ந்து கத்தோலிக்க திருச்சபையும் பிற கிறித்தவ சபைகளும் ஆண்டுதோறும் சிறப்பிக்கின்ற கொண்டாட்டம் ஆகும். இது புனித சனிக்கிழமை மாலையில், பொழுது சாய்ந்த பிறகு முன்னிரவு நேரத்தில் கொண்டாடப்படும். மாலையிலேயே விழா தொடங்கும் என்பதால் பாஸ்கா திருவிழிப்பு அதை அடுத்து வருகின்ற உயிர்த்தெழுதல் ஞாயிறின் தொடக்கமாக அமைகிறது. மனித குலத்தை ஆழமாகப் பாதிக்கின்ற பாவம், சாவு ஆகியவற்றை இயேசு தம் சிலுவைச் சாவினாலும் உயிர்த்தெழுதலாலும் வென்று, மனிதருக்குப் புது வாழ்வு அளித்தார் என்று கிறித்தவர்கள் நம்புவதால் கிறித்தவ வழிபாட்டு ஆண்டின் மையமாக இவ்விழா உள்ளது. வழிபாடு நடைபெறும் கோவிலில் எல்லா விளக்குகளும் அணைக்கப்படும். கோவில் முற்றத்தில் இருள்சூழ்ந்த நிலையில் புதுத்தீ உருவாக்கப்படும். அங்கு குருவும் திருப்பணியாளரும் செல்வர். மக்களும் சூழ்ந்து நிற்பர். ஒருவர் பாஸ்கா திரியை எடுத்துச் செல்வார். சாவினின்று வாழ்வுக்குக் கடந்துசென்ற இயேசு மனிதருக்குப் புது வாழ்வு அளிக்கிறார் என்னும் கருத்தை உள்ளடக்கிய இறைவேண்டலுக்குப் பின் குரு தீயை மந்திரிப்பார். அதிலிருந்து பாஸ்கா திரி ஏற்றப்படும். *மேலும்..*
---  
**தமிழ் அச்சிடல்** அறிமுகமும் வளர்ச்சியும் திருத்தூதுப் பணிக்காக இந்தியா வந்திருந்த சமயப் பரப்புரையாளர்களாலும் பிரித்தானியக் கிழக்கிந்தியக் கம்பனியின் முயற்சிகளாலும் நிகழ்ந்ததாகக் கருதப்படுகிறது. இந்தத் தொடக்கக் கட்ட வளர்ச்சிக்கு முதன்மையாளர்களாக இயேசு சபை இறைப்பணியாளர்களும் பின்னர் சீர்திருத்தத் திருச்சபையின் போதகர்களும் இந்து அறிஞர்களும் குறிப்பிடப்படுகிறார்கள். புதிதாக குடிபுகுந்தவர்கள் உள்ளூர் மொழியின் முக்கியத்துவத்தினை உணர்ந்தவர்களாக தங்கள் சமய போதனைகளை உள்ளூர் மொழிகளில் பரப்ப எடுத்த முயற்சிகள் தென்னிந்தியாவில் நாட்டுமொழிகளில் அச்சிடும் பண்பாட்டை அறிமுகப்படுத்தியது. கிழக்கிந்தியக் கம்பனி வைத்திருந்த தடைகள், காலனித்துவ சூழ்நிலைகள், நடைமுறைச் சிக்கல்கள், கல்வி இல்லாமை, சாதிய ஒடுக்குமுறைகள், அக்கறையின்மை என பல்வேறு காரணங்களால் தமிழ் அச்சுக்கலை மந்தமாகவே வளர்ச்சி பெற்றது. முதல் தமிழ் புத்தகம் 1554, பெப்ரவரி 11 இல் லிசுபனில் வெளியானது. அதை ஆக்கியோர் வின்சென்ட் தெ நாசரெத், ஹோர்கே கார்வாலோ மற்றும் தோமா த குருசு ஆகியோர் ஆவர். "தமிழ் மொழியிலும் போர்த்துகீசியத்திலும் அமைந்த திருமறைச் சிற்றேடு" என்னும் தலைப்பில் வெளியான அந்நூலில் தமிழ்ச் சொற்கள் இலத்தீன் எழுத்துக்களில் அச்சுக் கோக்கப்பட்டிருந்தன. *மேலும்..*
# இரண்டாம் ராஜேந்திரவர்மன்

**இரண்டாம் ராஜேந்திரவர்மன்** (*Rajendravarman II*) கெமர் பேரரசை (கம்போடியாவின் அங்கோர் பகுதியை) கிபி 944 முதல் 968 வரை அரசாண்ட மன்னன்.  
இவன் முன்னாள் கெமர் பேரரசன் முதலாம் யசோவர்மனின் மருமகன். இவனது முக்கிய நினைவுச்சின்னங்கள் கம்போடியாவின் அங்கோர் பகுதியில் சியெம் ரீப் மாகாணத்தில் அமைந்துள்ள பிரீ ருப், கிழக்கு மெபோன் ஆகியனவாகும்.  
இரண்டாம் ராஜேந்திரவர்மன் பவபுரம் என்பதைத் தலைநகராகக் கொண்ட சென்லா இராச்சியத்தின் அரச வம்சத்தைச் சேர்ந்தவன் எனக் கூறப்படுகிறது. இவனது ஆட்சியின் கீழ் கெமர் பேரரசு தெற்கு வியட்நாம், லாவோஸ், தாய்லாந்தின் பெரும் பகுதி, மற்றும் தெற்கு சீனாவின் தூர வடக்குப் பகுதி வரை பரவியிருந்ததாகக் கல்வெட்டுகள் தெரிவிக்கின்றன.  
இவனது அமைச்சர் கவீந்திரரைமதனன் என்பவர் வடிவமைத்த பெரும் அரண்மனையில் இரண்டாம் ராஜேந்திரவர்மன் ஆட்சி புரிந்தான். பாண்டேசிறீ என்ற அழகுபடுத்தப்பட்ட கோயிலின் கட்டுமானப் பணிகள் இவனது ஆட்சிக் காலத்தில் ஆரம்பிக்கப்பட்டது.  
இவனுக்குப் பின்னர் இவனது 10 வயது மகன் ஐந்தாம் ஜெயவர்மன் என்ற பெயரில் கெமர் அரசானான்.  
- Higham, Charles. *The Civilization of Angkor*. University of California Press 2001.
- Mabbett, Ian and Chandler, David. *The Khmers*. Blackwell Publishers 1996.
# பிரமசாரி

**பிரமசாரி** ஒரு சங்ககாலப் புலவர். இவரது பாடல் என்றே ஒன்று உள்ளது. அது நற்றிணை 34.
# பிரமசாரி

## பாடல் சொல்லும் செய்தி

:முருகே! நாடன் மார்பு அணைக்காமையால் இந்த நோய் எனக்கு வந்ததென்று உனக்குத் தெரியுமே! அப்படியிருந்தும் கடம்பு மாலையைப் போட்டுக்கொண்டிருக்கும் வேலன் வேண்டினான் என்று அவன் வெறியாடும் என் மனைக்கு வந்திருக்கிறாய். நீ "கடவுள் ஆயினும் ஆக. மடவை மன்ற வாழிய முருகே" என்று கூறித் தோழி வெறியாட்டுவதை விலக்குகிறாள்.
# பிரமசாரி

## பாடல் சொல்லும் செய்தி

### நாடன்

:கடவுட் கற்சுனையில் பூத்த குவளை மலரையும், மலையில் பூத்த காந்தள் மலரையும் சேர்த்துக் கட்டிய மாலையை அணிந்துகொண்டு சூர்மகள் அருவி ஆடும் நாடன் அவன்.
# பிரமனார்

**பிரமனார்** சங்ககாலப் புலவர். இவரது பாடல் ஒன்றே ஒன்று உள்ளது. அது புறநானூறு 357. பெருங்காஞ்சி என்னும் துறையைச் சேர்ந்தது.
# பிரமனார்

## பாடல் சொல்லும் செய்தி

மூவருலகம் என்று போற்றப்படும் தமிழகம் சேர சோழ மற்றும் பாண்டியர் என்னும் மூவருக்கும் பொது என்று விட்டுக்கொடுத்து ஆண்டவர்களும், பொது அன்று, தனக்கே உரிமை என்று மற்றவர்களை வென்று ஆண்டவர்களும் எத்தனை ஆண்டுகள் ஆண்டனர்!  
இக்கரையிலிருந்து அக்கரைக்குச் செல்வோர் புணையில் செல்வர். புணையைக் கைவிட்டவர் அக்கரைக்குச் செல்ல முடியாது.  
அதுபோல, வாழ்க்கை நீச்சலுக்கு மற்றவர்கள் புணையாக அமைகின்றனர். இதை உணர்ந்துகொண்டு வாழுங்கள்.
# பிரான் சாத்தனார்

**பிரான் சத்தனார்** சங்ககாலப் புலவர். இவரது பாடல் ஒன்றே ஒன்று உள்ளது. அது நற்றிணை 65.
# பிரான் சாத்தனார்

## பாடல் தரும் செய்தி

தலைவி தாய் முதலானோரின் கட்டுக்காவலில் இருக்கிறாள். தலைவன் அவளுக்காக வெளியில் காத்திருக்கிறான். இதனைத் தோழி தலைவிக்குச் சொல்வது போலத் தலைவனுக்குக் கேட்குமாறு சொல்கிறாள்.  
சுனையில் புதுநீர் பொங்கி வருகிறது. அதில் நீராடுவது உடலுக்கு ஆக்கம் தரும். இவ்வாறு தாயை வணங்கி எடுத்துரைத்தால் "சென்று விளையாடி வருக" என்று விட்டுவைப்பாள் போலத் தெரிகிறது, என்கிறாள் தோழி.
# பிரான் சாத்தனார்

## பாடல் தரும் செய்தி

### பழந்தமிழர் விளையாட்டுக் கொள்கை

#### பாடல் பகுதி

:"விளையாடு ஆயமோடு ஓரை ஆடாது, இளையோர் இல்லிடத்து இல் செறிந்து இருத்தல், அறமும் அன்று, ஆக்கமும் தேய்ம்"
##### கொள்கை விளக்கம்
:இளம் வயதினர் விளையாட்டுத் தோழரோடு சேர்ந்து ஓரை விளையாட்டு விளையாட வேண்டும். அப்படி விளையாடாமல் இல்லத்திலே அடைந்து கிடத்தல் அறச்செயலும் அன்று. அத்துடன் அவர்களின் உடல் ஆக்கமும் குன்றிப்போகும்.
# புல்லாற்றூர் எயிற்றியனார்

**புல்லாற்றூர் எயிற்றியனார்** சங்ககாலப் புலவர். இவரது பாடல் ஒன்றே ஒன்று உள்ளது - புறநானூறு 213.
# புல்லாற்றூர் எயிற்றியனார்

## பாடல் சொல்லும் செய்தி

கோப்பெருஞ்சோழன் தன் மகன்கள் இருவரோடு போர் தொடுத்தான். இந்தச் செயல் முறைமை அன்று என்று இந்தப் புலவர் கோப்பெருஞ்சோழனுக்குப் பக்குவமாக எடுத்துரைக்கும் பாடல் இது.  
அடுமான் தோன்றல்! நீ வெற்றிகள் பல பெற்ற வெண்குடைக்கீழ் ஆள்பவன். நினைத்துப் பார்த்தால் உனக்குப்பின் வந்த உன் மக்கள் இருவரும் உனக்குப் பகைவர் அல்லர். உனமீது போருக்கு எழுந்துள்ள அவர்களுக்கு நீ பகைவனும் அல்லை. நீ இறந்தபின் உன் நாடு அவர்களுக்கு உரியதாகிவிடுமல்லவா? நீ அவர்களை வென்றால் உனக்குப்பின் உன் நாட்டை யாருக்குத் தருவாய்? நீ தோற்றால் உனக்குப் பழிதானே? அதனால் மறவினை ஒழிக. அறவினை கைக்கொள்க. நீயே விருப்பத்தோடு வானுலகம் சென்றுவிடு.  
இவரது அறிவுரையை ஏற்ற கோப்பெருஞ்சோழன் வடக்கிருந்து உயிர் நீத்தான்.
# அலெக்சாண்டர் செமியோனவ்

**அலெக்சாண்டர் மிகைலோவிச் செமியோனவ்** (*Alexander Mikhailovich Semionov* ரஷ்ய மொழி: *Алекса́ндр Миха́йлович Семе́нов*; பெப்ரவரி 18, 1922 - ஜூன் 23, 1984) ஒரு உருசிய ஓவியர். லெனின்கிராடின் ஓவியப்பள்ளியின் மிகச்சிறந்த வல்லுனராக இருந்தார். அவரது ஓவியங்கள் லெனின்கிராடின் அழகை காட்டுவனவாகவே இருந்தன.
# ரெஜினால்ட் குரே

**ரெஜினால்ட் குரே** (*Reginald Cooray*, 12 நவம்பர் 1947 – 13 சனவரி 2023) இலங்கை அரசியல்வாதியும், முன்னாள் அமைச்சரும் ஆவார்.
# ரெஜினால்ட் குரே

## அரசியலில்

இவர் 2010 நாடாளுமன்றத் தேர்தலில், ஐக்கிய மக்கள் சுதந்திர முன்னணி சார்பில் களுத்துறை மாவட்டத்திலிருந்து மக்களால் தெரிவு செய்யப்பட்டார். மகிந்த ராசபக்சவின் அமைச்சரவையில் சிறு விளைபொருள் ஏற்றுமதி மேம்படுத்தல் அமைச்சராகப் பணியாற்றினார். 1994 தேர்தலிலும் ஏப்ரல் 2004 தேர்தலிலும் போட்டியிட்டு வெற்றி பெற்றார்,  
ரெஜினால்ட் குரே மேல் மாகாண முதலமைச்சராக 2000 ஆம் ஆண்டு முதல் 2005 ஆம் ஆண்டு வரை பணியாற்றினார். 2016 பெப்ரவரி 14 இல் இவர் வட மாகாணத்தின் 5வது ஆளுனராகப் பதவியேற்றார்.
இவர் 2021 இல் இலங்கை ரூபவாகினிக் கூட்டுத்தாபனத்தின் தலைவராகப் பணியாற்றினார்.
# நிமல் சிறிபால டி சில்வா

**நிமல் சிறிபால டி சில்வா** (*Nimal Siripala de Silva*, பிறப்பு: செப்டம்பர் 6, 1944), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் பதுளை மாவட்டத்திலிருந்து மக்களால் தெரிவு செய்யப்பட்ட உறுப்பினர். நீர்பாசன, நீர்வள முகாமைத்துவ அமைச்சரும், நாடாளுமன்ற சபை முதல்வருமான இவர் சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று போக்குவரத்து அமைச்சராக நியமிக்கப்பட்டார்.
# நிமல் சிறிபால டி சில்வா

## வாழ்க்கைக் குறிப்பு

93/20, எல்விடிகல மாவத்தை, கொழும்பு 08 இல் வசிக்கும் இவர், பௌத்தம் மதத்தைச் சேர்ந்தவர், ஊடகவியலாளர்.
# பி. தயாரத்தின

**பி. தயாரத்தின** என அழைக்கப்படும் **பெட்டிகிரிகே தயாரத்தின** (Petikirige Dayaratna, சிங்களம்: පී. දයාරත්න; 1 அக்டோபர் 1936 – 25 சூலை 2025) இலங்கை அரசியல்வாதியும் முன்னாள் நாடாளுமன்ற உறுப்பினரும் ஆவார். இவர் 1977 முதல் 2015 வரை ஐக்கிய தேசியக் கட்சி உறுப்பினராக அம்பாறையைப் பிரதிநிதித்துவப்படுத்தினார். பல அமைச்சரவைப் பொறுப்புகளையும் வகித்துள்ளார்.
# பி. தயாரத்தின

## வாழ்க்கைக் குறிப்பு

தயாரத்தின 1936 இல் பெட்டிகிரிகே விமலரத்தின, லீலாவதி குணவர்தன ஆகியோருக்கு களுத்துறையில் பிறந்தார். தொடக்கக் கல்வியை அவரது பிறந்த ஊரான வெதாரவில் கற்றார். பின்னர் 1947 இல் கொழும்பு ஆனந்தா கல்லூரியில் பயின்று நடுநிலைக் கல்வியை முடித்தார். 1961 இல் இங்கிலாந்து சென்று பிரைட்டன் தொழினுட்பக் கல்லூரில் சேர்ந்து 1965 இல் மின்பொறியியலில் பட்டம் பெற்று நாடு திரும்பினார். 1965 இல் கல்லோயா அபிவிருத்தித் திட்டத்தில் பொறியியலாளராகச் சேர்ந்து, பின்னர் இலங்கை மின்சார சபையில் பணியாற்றினார்.
# பி. தயாரத்தின

## அரசியலில்

தயாரத்தின அரசுப் பணியில் இருந்து விலகி 1970 நாடாளுமன்றத் தேர்தலில் அம்பாறையில் போட்டியிட்டு இடதுசாரி அரசியல்வாதி சோமரத்தின சேனரத்திடம் தோற்றார். தொடர்ந்து 1977 தேர்தலில் போட்டியிட்டு ஐக்கிய தேசியக் கட்சியின் அம்பாறைத் தொகுதிக்கான முதலாவது நாடாளுமன்ர உறுப்பினரானார். 1978 இல் அம்ப்பறைக்கான மாவட்ட அமைச்சராக நியமிக்கப்பட்டார். 1981 இல் மின்சாரம், எரிசக்தி துணை அமைச்சராக நியமிக்கப்பட்டு 1987 இல் அமைச்சரானார். பிப்ரவரி 1989 இல், நிலம், நீர்ப்பாசனம் மற்றும் மகாவலி மேம்பாட்டுத் துறைக்கான அமைச்சுப் பதவி வழங்கப்பட்டது, ஏப்ரல் 1991 இல் மறுவாழ்வு, புனரமைப்பு, சமூக நலத்துறை அமைச்சராக நியமிக்கப்பட்டார்.  
1994 தேர்தலில் ஐக்கிய தேசியக் கட்சி தோல்வியடைந்தாலும், தயாரத்தின தனது தொகுதியில் இருந்து தேர்ந்தெடுக்கப்பட்டார். மீண்டும் 2000, 2001, 2004, 2010 தேர்தல்களில் வெற்றி பெற்றார். 2001 முதல் 2004 வரை சுகாதாரம், ஊட்டச்சத்து, நலன்புரி அமைச்சராகப் பணியாற்றினார். 2007 இல் அப்போதைய ஆளும் கட்சியாக இருந்த ஐக்கிய மக்கள் சுதந்திரக் கூட்டணியில் சேர்ந்தார், பின்னர் 2015 இல் மீண்டும் ஐக்கிய தேசியக் கட்சியில் இணைந்தார்.
# பி. தயாரத்தின

## இறப்பு

தயாரத்தின 2025 சூலை 25 இல் தனது 88-ஆவது அகவையில் காலமானார்.
# காமினி விஜிதமுனி டி சொய்சா

**காமினி விஜிதமுனி டி சொய்சா** (*GAMINI WIJITH WIJITHAMUNI DE ZOYSA* , பிறப்பு: நவம்பர் 1, 1958), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் மொனராகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். பிரதி கல்வி அமைச்சர்.
# காமினி விஜிதமுனி டி சொய்சா

## வாழ்க்கைக் குறிப்பு

கொழும்பு 08 இல் வசிக்கும் இவர், பௌத்தம் மதத்தைச் சேர்ந்தவர்,  
- காமினி விஜிதமுனி டி .சொய்சா
# ரோகண திசாநாயக்க

**ரொஹான திசாநாயக்க** (*Rohana Dissanayake*, பிறப்பு: மார்ச்சு 9, 1958), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் மாத்தளை மாவட்டத்திலிருந்து மக்களால் தெரிவு செய்யப்பட்ட உறுப்பினர். பிரதி போக்குவரத்து அமைச்சரான இவர் சுதந்திர இலங்கையின் 13 வது நாடாளுமன்ற (2004) பிரதிநிதியாகவும் தெரிவுசெய்யப்பட்டிருந்தார்.
# ரோகண திசாநாயக்க

## வாழ்க்கைக் குறிப்பு

57/14, பெலவத்தை, பத்தரமுல்லையில் வசிக்கும் இவர் ஒரு வணிகர், பௌத்த மதத்தைச் சேர்ந்தவர்,  
- ரொஹான திசாநாயக்க
# வர்த்தக உத்தி

**வர்த்தக உத்தி** (Strategy) என்பதும் வர்த்தக தந்திரம் (Tactics or Technique) என்பதும் வெவ்வேறானவை.
வர்த்தக தந்திரம் என்பது சிறிய அளவிலானது.வர்த்தக உத்தி என்பது ஒரு பெரிய வர்த்தக நிறுவனத்தின் வர்த்தகத் திட்டத்தைக் குறிப்பதாகும்.பற்பசை விற்கும் நிறுவனம் ஒன்றைப் பற்றிய செய்தி இது.அதன் விற்பனையை அதிகரிக்க வேண்டும் என்பதற்காக பற்பசை டியூபின் வாயின் விட்டத்தை சற்று பெரிது படுத்தினார்கள் என்று சொல்வார்கள்.இது வர்த்தக தந்திரம் ஆகும். வர்த்தக தந்திரம் என்பதற்கும் வர்த்தக உத்தி என்பதற்கும் என்ன வேறுபாடு? வர்த்தக தந்திரம் என்பதை சிறு சண்டை (Battle) என்று வைத்துக் கொண்டால் வர்த்தக உத்தி என்பதைப் போருக்கு (War) இணையாகக் கூறலாம்.
# அனைத்திந்திய மருத்துவ அறிவியல் கழகம்

**அனைத்திந்திய மருத்துவ அறிவியல் கழகம்** (*All India Institute of Medical Sciences, AIIMS*), **எய்ம்சு** தன்னாட்சி பெற்ற பொதுத்துறை உயர்கல்வி மருத்துவக் கல்லூரிக் குழுமம் ஆகும். இந்த மருத்துவமனைகள் நாடாளுமன்ற சட்டத்தின்படி தேசிய முதன்மைக் கழகங்களாக அறிவிக்கப்பட்டுள்ளன. இவற்றின் முன்னோடியான அனைத்திந்திய மருத்துவ அறிவியல் கழகம் புது தில்லி, இந்தியாவில் உள்ள மிக முக்கியமான மருத்துவக்கல்லூரி மற்றும் மருத்துவமனையாகும். இக்கழகம், 1956 - ஆம் ஆண்டு நியூசிலாந்து அரசாங்கத்தால் கொடுக்கப்பட்ட உதவித்தொகையில் கட்டப்பட்டது. இம்மையம், தில்லியின் தென்பகுதியில் உள்ள அன்சாரி நகரில் உள்ளது.
# அனைத்திந்திய மருத்துவ அறிவியல் கழகம்

## கல்லூரி மற்றும் மருத்துவமனைகள்

அனைத்திந்திய மருத்துவ அறிவியல் கழகங்கள் அமைந்துள்ள இடங்களாவன:  
| 1 | எய்ம்ஸ் தில்லி | 1952 | 1956 | புது தில்லி | தில்லி | இயக்கத்தில் | 125+7 | 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2 | எய்ம்ஸ் போபால் | 2003 | 2012 | போபால் | மத்தியப் பிரதேசம் | I | இயக்கத்தில் | 125 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3 | எய்ம்ஸ் புவனேசுவர் | 2003 | ரேபரலி | உத்தரப் பிரதேசம் | II | இயக்கத்தில் | 100 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 9 | எய்ம்ஸ் மங்களகிரி | 2014 | 2018 | குண்டூர் | ஆந்திரப் பிரதேசம் | IV | பகுதி இயக்கத்தில் | கோரக்பூர் | உத்தரப் பிரதேசம் | IV | இயக்கத்தில் | கல்யாணி | மேற்கு வங்காளம் | IV | பகுதி இயக்கத்தில் | பட்டிண்டா | பஞ்சாப் (இந்தியா) | V | பகுதி இயக்கத்தில் | Changsari | அசாம் | V | வகுப்புகள் ஆரம்பிக்கப்பட்டுள்ளன | விஜய்பூர் | ஜம்மு காஷ்மீர் (ஒன்றியப் பகுதி) | V | வகுப்புகள் ஆரம்பிக்கப்பட்டுள்ளன | பிலாசுப்பூர் (இமாசலப் பிரதேசம்) | இமாச்சலப் பிரதேசம் | V | இயக்கத்தில் | 50 |
| 18 | எய்ம்ஸ் தர்பங்கா | 2015 | தர்பங்கா | பீகார் | V | கட்டுமானத்தில் |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 19 | எய்ம்ஸ் அவந்திபோரா | 2015 | அவந்திபோரா | ஜம்மு காஷ்மீர் (ஒன்றியப் பகுதி) | V | கட்டுமானத்தில் |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 20 | எய்ம்ஸ் தேவ்கர் | 2017 | 2019 | தேவ்கர் | சார்க்கண்டு | VI | இயக்கத்தில் | 125 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 21 | எய்ம்ஸ் ராஜ்கோட் | 2017 | 2020 | ராஜ்கோட் | குசராத்து | VI | வகுப்புகள் ஆரம்பிக்கப்பட்டுள்ளன | Bibinagar | தெலங்காணா | VII | பகுதி இயக்கத்தில் |  |  |  |  |  |  |  |  |  |  |  |  |  |  |  |  |  |  |  |  |  |
| 25 | எய்ம்ஸ் கருநாடகம் | 2022 | கருநாடகம் | முன்மொழியப்பட்டது | } |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
# அனைத்திந்திய மருத்துவ அறிவியல் கழகம்

## துறைகள்

- உணர்வகற்றலியல்
- உடற்கூறியல்
- உயிர் வேதியியல்
- உயிரி மருத்துவப் பொறியியல்
- உயிர் இயற்பியல்
- உயிரியல் புள்ளிவிவரம்
- உயிரித் தொழில்நுட்பம்
- இதயஇயல்
- சமூக மருத்துவ மையம்
- செவிலியக்கல்லூரி
- தோலியல் மற்றும் பால்வினை நோய் இயல்
- நாளமில்லா சுரப்பியல், வளர்சிதை மாற்றம் மற்றும் நீரிழிவு
- மருத்துவத்தடையயியல்
- இரைப்பை குடல் இயல் மற்றும் மனித ஊட்டச்சத்து
- இரையக குடலிய அறுவை சிகிச்சை
- குருதியியல்
- மருத்துவமனை நிருவாகம்
- ஆய்வக மருத்துவம்
- மருத்துவம்
- நுண்ணுயிரியல்
- சிறுநீரகவியல்
- அணுவியல் மருத்துவம்
- அணுக்கருக்காந்த ஒத்ததிர்வு வரைவு
- மகப்பேறியல் மற்றும் மகளிர் நலவியல்
- எலும்பியல்
- செவிநாசிமிடற்றியல்
- குழந்தை மருத்துவம்
- குழந்தை மருத்துவ அறுவை சிகிச்சை
- நோயியல்
- மருந்தியல்
- உடலியல்
- உடல் மருத்துவம் மற்றும் புனர்வாழ்வு
- மனநோய்கான சிகிச்சை
- கதிரியக்க அறுதியிடல்
- இனப்பெருக்க உயிரியல்
- அறுவைசிகிச்சைப்பிரிவுகள்
- ஒட்டறுவை எதிர்ப்பியல் மற்றும் எதிர்ப்பு மரபியல்
- இரத்தம் ஏற்றல் மருத்துவம்
- சிறுநீரக இயல்
# அனைத்திந்திய மருத்துவ அறிவியல் கழகம்

## இணையதளங்கள்

- அனைத்திந்திய மருத்துவ அறிவியல் கழகம்
# அனைத்திந்திய மருத்துவ அறிவியல் கழகம்

## மேலும் பார்க்க

- பிரதம மந்திரி சுவஸ்தய சுரக்சா திட்டம்
# வீரகுமார திசாநாயக்க

**வீரகுமார திசாநாயக்க** *(P. Weerakumara Dissanayake,* பிறப்பு: ஏப்ரல் 10, 1971), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் அநுராதபுர மாவட்டத்திலிருந்து மக்களால் தெரிவு செய்யப்பட்ட உறுப்பினர். பாரம்பரிய மற்றும் சிறுகைத்தொழில் அபிவிருத்தி அமைச்சரான இவர் சுதந்திர இலங்கையின் 13 வது நாடாளுமன்ற (2004) பிரதிநிதியாகவும் தெரிவுசெய்யப்பட்டிருந்தார்.
# வீரகுமார திசாநாயக்க

## வாழ்க்கைக் குறிப்பு

47E, சமுஹ கொவிபல, ஸ்டேஜ் 03, அநுராதபுரத்தில் வசிக்கும் இவர், பௌத்த மதத்தைச் சேர்ந்தவர்,  
- வீரகுமார திசாநாயக்க
# விஜய தஹநாயக்க

**விஜய தஹநாயக்க** (*WIJAYA DAHANAYAKE* , பிறப்பு: திசம்பர் 16, 1958), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் மாத்தறை மாவட்டத்திலிருந்து மக்களால் தெரிவு செய்யப்பட்ட உறுப்பினர். பொதுநிர்வாக மற்றும் உள்நாட்டு விவகார பிரதி அமைச்சரான இவர் சுதந்திர இலங்கையின் 13 வது நாடாளுமன்ற (2004) பிரதிநிதியாகவும் தெரிவுசெய்யப்பட்டிருந்தார்.
# விஜய தஹநாயக்க

## வாழ்க்கைக் குறிப்பு

தெஹிவளையில் வசிக்கும் நில உரிமையாளரான இவர் பௌத்த மதத்தைச் சேர்ந்தவர்,  
- விஜய தஹநாயக்க
# கருப்பு ஆற்றல்

**கருப்பு ஆற்றல்** *(dark energy)* என்பது நமது பிரபஞ்சம் விரிவடைவதற்கு காரணமாகச் சொல்லப்படும் ஒரு கருதுகோள் அளவிலான ஆற்றல் ஆகும். பெருவெடிப்புக் கொள்கையின் படி நமது பிரபஞ்சம் தோன்றிய நாளிலிருந்து விரிவடைந்து கொண்டே போகிறது. பிரபஞ்சவியலின் திட்டவட்ட வடிவமைப்பின்படி பார்த்தால் நம் பிரபஞ்சத்தின் 74 விழுக்காடு கருப்புஆற்றலே உள்ளது. ஒளியின் திசைவேகத்தை விட அதிகமான திசைவேகத்தை எந்த ஒரு பொருளும் அடைய முடியாது என ஐன்ஸ்டீன் கருதினார். ஆனால் கருப்பு ஆற்றல் அதிகரிக்க அதிகரிக்க காலம் இடப் பரிமாணங்களில் மாற்றம் ஏற்பட்டு ஒரு பொருள் ஒளியின் திசைவேகத்திற்கு அதிகமான திசைவேகத்தை அடைய முடியும் என்று நம்பப்படுகிறது.  
தற்போது இரு கருப்பு ஆற்றலின் வடிவங்கள் முன்மொழியப்பட்டுள்ளன. அதில் முதலாவது பிரபஞ்சவியல் மாறிலி, அண்டத்தை ஒருபடித்தானதாகப்
நிரப்பக்கூடிய ஒரு மாறாத ஆற்றல் அடர்த்தி ஆகும். மற்றயது இயற்பியல் மொடுளி, குவிண்டே சென்சே
# அண்டவியல் மாறிலி

**அண்டவியல் மாறிலி**, (*Cosmological constant*) அல்லது **பிரபஞ்சவியல் மாறிலி** (*cosmological constant*) என்பது ஆல்பர்ட் ஐன்ஸ்டீன் தனது பொதுச் சார்பியல் கொள்கையில் மாற்றங்கள் செய்து வெளியிட்ட ஒரு முன்மொழிவு ஆகும். இதன் குறியீடு கிரேக்கப் பெரிய எழுத்து லேம்டா (lambda: Λ) ஆகும் ஆகும். ஐன்ஸ்டீன் நிலையான பிரபஞ்சம் எனும் தனது கொள்கையை வலியுறுத்த இந்த மாறிலியை முன்மொழிந்தார். ஆனால் ஹபிளின் சிவப்புப்பெயர்ச்சியானது பிரபஞ்சம் விரிவடைந்து கொண்டிருப்பதைக் காட்டவே தனது இம்முன்மொழிவை ஐன்ஸ்டீன் கைவிட்டார். 1990களில் கண்டறியப்பட்ட பிரபஞ்ச முடுக்கம் பிரபஞ்ச மாறிலியின் மீதான ஆர்வத்தை புதுப்பித்துள்ளது.
# அண்டவியல் மாறிலி

## சமன்பாடு

ஐன்சுடைனின் புலச் சமன்பாட்டில் அண்டவியல் மாறிலி Λ பின்வரும் சமன்பாடு மூலம் தரப்படுகிறது:  
:<math>R_{\mu \nu} -\frac{1}{2}R\,g_{\mu \nu} +\Lambda\,g_{\mu \nu} = {8 \pi G \over c^4} T_{\mu \nu}</math>
# பிரபஞ்ச முடுக்கம்

**பிரபஞ்ச முடுக்கம்** என்பது நமது பிரபஞ்சம் விரிவடையும் வேகம் அதிகரித்துக் கொண்டே இருக்கும் நிகழ்வைக் குறிக்கிறது. பிரபஞ்சம் விரிவடைய விரிவடைய கறுப்பு பொருளின் செறிவு குறைந்து கறுப்பு ஆற்றலின் அளவு அதிகரிக்கும். குறிப்பாக இப்பிரபஞ்சத்தின் கனஅளவு இருமடங்காகும் போது கறுப்பு பொருளின் அளவு பாதியாகிறது. ஆனால் கறுப்பு ஆற்றலின் அளவு மாறாது. 1998 ஆம் ஆண்டு **I**a வகை சூப்பர்நோவாவை ஆராய்ந்த போது பிரபஞ்ச அதிகரிப்பு வேகம் சிவப்புப் பெயர்ச்சி z~0.5 எனும் அளவில் அதிகரிப்பது தெரிய வந்தது.
# ஈர்ப்பிய சிவப்புப்பெயர்ச்சி

**ஈர்ப்பிய சிவப்புப்பெயர்ச்சி** *(Gravitational redshift)* என்பது ஒளி அல்லது குறிப்பிட்ட அலைநீளமுடைய பிற மின்காந்த அலைகள் வலிமையான ஈர்ப்பு விசை உடைய பொருளில் இருந்து அதை விடக் குறைவான ஈர்ப்பு விசையை உடைய பொருளை அடையும் போது தோன்றும் அலைநீள அதிகரிப்பு ஆகும். அதாவது கட்புலனாகும் ஒளியைக் கொண்டு கணக்கிட்டால் அலைநீளங்கள் சிவப்பு முனைக்குப் பெயரும். இதனால் இவற்றின் ஆற்றல் மற்றும் அதிர்வெண் குறையும். இதற்கு மாறாக மின்காந்த அலைகள் குறைவான ஈர்ப்பு விசை உடைய பொருளில் இருந்து அதை விட அதிகமான ஈர்ப்பு விசையை உடைய பொருளை அடையும் போது மின்காந்த அலையின் அலைநீளம் அதிகரித்தது போலத் தெரியும். இது நீலப்பெயர்ச்சி எனப்படும்.
# சாணவளியாக்கி

**சாணவளியாக்கிகள்** அல்லது **சாணவளி உற்பத்திகள்** (*Methanogen*) என்பது நுண்ணுயிரிகளில் ஒரு குழுவாகும். இவைகள் அனுவெறிகையில் உயிர்வளியற்ற நிலையில் சாணவளியை இணைப்பொருட்களாக வெளிவிடுகின்றன. இவை பக்டீரியாவிலிருந்து வேறுபட்ட தொன்மை நுண்ணுயிரிகளில் அடங்கும். இவையே முதன்முதலில் அறியப்பட்ட தொன்மை நுண்ணுயிரிகளாகும்.  
இது பெரும்பாலும் நாம் பெரிதும் அறியப்பட்ட மலம்மக்கல் தொட்டி, குப்பைகள் மக்குமிடங்களில் பரவலாக காணப்படுக்கின்றன. இவைகள் நெகிழா உயிர்வளியற்ற வாழிகளாகும். இவைகள் மாந்தன் மற்றும் மாடுகளின் உணவுக்குழாய்களில் வாழ்கின்றன. இவை செரிமானத்திற்குத் துணைப்புரிகின்றன. இவை மனிதனில் குசு எனப்படும் மலக்குடலில் இருந்து மலவாய்/குதம் வழியாக வெளியாகும் கூட்டுவளி ஒரு குறிப்பிடத்தக்க உயிர்வளியாகும். இவை மாடுகளில் இரைப்பைக்குள் தங்கி இவை ஏப்பம் வழியாக வெளியேறுகின்றன. மாடுகளில் சராசரியாக ஒரு நாளில் 500 லிருந்து 600 லிட்டர வரை சாணவளிக்கள் வெளிவருகின்றன.  
சாணவளியென்பது பைங்குடில் வளிக்களில் முக்கியமான ஒன்றாகும். இவை புவிவெப்ப மடைதலில் கரிக்காடி வளிக்கு அடுத்தபடியாக உள்ள வளியாகும். இவைகள் பெரும்பாலும் உயிர் அணுவெறிகையால் வெளிவருகின்றன. அதில் பெரும்பங்காற்று பவை இச்சாணவளியாக்கிகளே யாகும். இச்சாணவளியாக்கிகள் உணவு மறுசுழற்சியில் பெரும்பங்காற்றுகின்றன. இவைகள் புவியில் சமநிலை உருவாக பெரிதும் உதவுகின்றன. இச்சாணவளியாக்கி உற்பத்தியில் பெரும்பங்காற்றினாலும் இவ்வளிக்களை கட்டுப்படுத்தும் பெரும்பங்கு மற்றொரு நுண்ணுயிரிக்குழுவான சாணவளியுண்ணிகள் மேற்கொள்கின்றன. இவைகள் சூழ்நிலைச் சமானத்தை பாதுகாக்கின்றன.
# சாணவளியாக்கி

## பண்புகள்

இதுவரை ஐம்பதிற்கும் மேற்பட்ட குறுவினங்கள் கண்டுபிடிக்கப்பட்டாலும் அவை மரபினவழி வகைப்பாட்டியலில் பயன்படுத்தப்படும் மரத்தில் ஒரேக் கிளையின் கீழ்வருவதில்லை. ஆயினும் இவையனைத்தும் தொன்மை நுண்ணுயிரிகளுக்குள் அடங்கும். இவைகளில் பெரும்பாலானவை நெகிழா உயிர்வளியற்ற வாழிகளாகும். இவைகள் உயிர்வளியுள்ள இடங்களில் வாழ இயலாது.  
ஆயினும் உயிர்வளியின்றியமையா உயிர்களில் காணப்படும் சூப்பராக்சைடு டிச்மூட்டேசு என்னும் நொதி *மெத்தனோசார்சினா பார்க்கெரி* என்னும் உயிரிகளில் காணப்படுகின்றன.  
இவைகளில் பெரும்பாலும் கோலுயிரிகளாகவும் உருளையுயிரிகளாகவும் காணப்படுகின்றன. ஆனாலும் சிலவற்றில் நிலையுருவமற்ற நிலையும் காணப்படுகின்றன.  
இவைகள் உச்சவிரும்பிகள் வகைப்பாட்டுக்குள்ளும் அடங்கும்.
# சாணவளியாக்கி

## மேற்குறிப்புகள்

- Thauer, R. K. and Shima, S. (2006). "Biogeochemistry: Methane and microbes". Nature 440 (7086): 878–879. doi:10.1038/440878a.
- M.J. Whiticar, et al. (1986). "Biogenic methane formation in marine and freshwater environments: CO2 reduction vs. acetate fermentation — isotope evidence". Geochim. Cosmochim. Acta 50: 393–709. doi:10.1016/0016-7037(86)90346-7
# சாணவளியாக்கி

## காண்க

- சாணவளியுண்ணி
- உச்சவிரும்பி
# பேய் ஆற்றல்

**பேய் ஆற்றல்** *(**Phantom energy**)* என்பது கறுப்பு ஆற்றலின் கருதுகோள் வடிவம் ஆகும். இதன் நிலைச் சமன்பாடு ஆகும் . இப்படிப்பட்ட ஆற்றல் ஒன்று இருக்குமானால் அது பிரபஞ்சம் விரிவடையும் வேகத்தை வெகுவாக அதிகரித்து பெரும் கிழிப்பினை உண்டாக்கி விடும்.  
2007 ஆம் ஆண்டின் பிரபஞ்சத்தின் சுழற்சி மாதிரியில் பேய் ஆற்றல் பயன்படுத்தப்பட்டது.
# பெரும் கிழிப்பு

**பெரும் கிழிப்பு** *(Big Rip)* என்பது 2003 ஆம் ஆண்டில் முதன் முதலில் வெளியிடப்பட்ட ஒரு பிரபஞ்சவியல் கருதுகோள் ஆகும். இது நமது பிரபஞ்சத்தின் இறுதி விதியைப் பற்றிச் சொல்கிறது. இதன் படி நமது பிரபஞ்சம் விரிவடைவதால் விண்மீன் திரள்களில் உள்ள பொருட்களில் உள்ள அணு மற்றும் துகள்கள் கிழிக்கப்பட்டுக் கொண்டே போகும். ஒரு துணியின் நீளத்தை நாம் இழுத்துக் கொண்டே போனால் அது கிழிந்து போவதைப் போல் நமது பிரபஞ்சத்தில் உள்ள அணு மற்றும் அணுத்துகளும் இறுதியாக கிழிந்து போகும் என இக்கருதுகோள் முன்வைக்கிறது.  
இக்கருதுகோளின் முக்கிய அடிப்படை பிரபஞ்சத்தில் உள்ள கறுப்பு ஆற்றல் ஆகும். இதில் சுட்டப்படும் முக்கிய அளவான w என்பது கறுப்பு ஆற்றல் அழுத்தம் மற்றும் கறுப்பு ஆற்றல் செறிவுக்கிடையிலான செறிவின் விகிதம் ஆகும். w < −1 இருக்கும் போது பேய் ஆற்றல் உண்டாகி நமது பிரபஞ்சமே கிழிக்கப்பட்டு விடும்.  
பேய் ஆற்றல் மிகுந்துள்ள பிரபஞ்சத்தில் பிரபஞ்சம் விரிவடையும் வேகம் அதிகரித்துக் கொண்டே போகும். ஆகவே கட்புலனாகும் பிரபஞ்சத்தின் அளவு சுருங்கிக்கொண்டே போகும். ஒரு குறிப்பிட்ட நேரத்தில் ஒரு குறிப்பிட்ட தொலைவில் இருப்பதாகத் தோன்றும் பொருள் அடுத்த நேரத்தில் இன்னும் அதிக தூரத்தை அடையும். இதன்படி ஒரு முடிவுள்ள காலத்தின் பின் எல்லாத் தொலைவுகளும் முடிவிலியாகி விடும்.  
இக்கொள்கையை உருவாக்கியவர்களின் கணக்குப்படி அந்த முடிவுள்ள காலம் அதாவது பிரபஞ்சத்தின் இறுதி இன்னும் 22 பில்லியன் ஆண்டுகளுக்குப் பின் வரவுள்ளது.
# மாறுபடும் விண்மீன்

**மாறுபடும் விண்மீன்** என்பது புவியிலிருந்து காணும் போது காலத்திற்கேற்ப தோற்றப் பருமன் அல்லது தோற்றப் பொலிவு *(apparent magnitude)* மாறுபடும் விண்மீனைக் குறிக்கும். தோற்றப் பொலிவு மாறுபாடு அதன் ஒளிர்வில் ஏற்படும் மாற்றத்தினாலோ அல்லது புவியின் வளிமண்டலத்தினால் ஏற்படும் நிகழ்வாகவோ இருக்கலாம். பெரும்பாலான விண்மீன்களின் பொலிவு மாறுபடக் கூடியதே. எடுத்துக்காட்டாக பகல்வானில் காணும் மிகப் பொலிவுள்ள விண்மீனான நமது சூரியனின் பொலிவு கூட ஒரு 11 ஆண்டு சூரிய சுழற்சியில் 0.1 விழுக்காடு மாறுபடுகிறது.  
2008ம் ஆண்டின் மாறுபடும் விண்மீன்களின் பொது அட்டவணைப்படி பால்வழி மண்டலத்தில் 46,000 மாறுபடும் விண்மீன்கள் உள்ளன.
# தோற்ற ஒளிப்பொலிவெண்

## வெளியிணைப்பு

- The astronomical magnitude scale (International Comet Quarterly)
# ஒத்தக்கரிமூலவுண்ணி

**ஒத்தக்கரிமூலவுண்ணி** (*Methylotroph*) என்பது தனித்து அடையாளம் காணப்படுகின்ற பூமியில் அதிகப்படியாகப் பரவிவாழும் ஒரு நுண்ணுயிர் குழுவாகும். இவை ஒரு கரிம அணுவைக்கொண்ட மூலக்கூறு அல்லது சேர்மத்தைப் பயன்படுத்தி தனக்கான ஆற்றலாக மாற்றிக்கொள்கின்றன. உயிர்வளியுள்ள நிலையில் இவைகள் உயிர்வளிகளின் துணைக்கொண்டு ஒத்தக் கரிமச்சேர்மமான சாணவளி போன்றவற்றை எறும்புப்புளிமமாக (formic acid) மாற்றுகின்றன. மேலும் சில ஒருக்கரிமச் சேர்மமான எரிச்சாராயம், சாணவாயு, மெத்திலமைன்கள் ஆகியன.  
மேலும் கரிம இணைப்பில்லாச் சேர்மமான இரட்டைமெத்தில்மைன் மற்றும் மூமெத்திலமைன் ஆகியனவையும் இவைகளால் பயன்படுத்தப்பட்டு ஆற்றலாக மாற்றப்படுகின்றன. இவைகள் சாணவளியுண்ணிகளில் இருந்து மாறுபடுகின்றன. இவை ஒருக் கரிமசேர்மம் அனைத்தையும் சிதைக்கக் கூடியவை. இக்குழுவுக்குள் சாணவளியை சிதைக்கும் சாணவளியுண்ணிகளைச் சார்ந்த நுண்ணுழையாட்களும் அடங்கும். இவை ரிபுலோசு இருபாசுபட்டு (Ribulose bisphosphate) அனுவெறிகை வழியைப் பயன்படுத்தி கரிமச்சேர்மத்தைச் சிதைக்கும் வலிமையையும் பெற்றிருக்கின்றன.
# சாணவளியுண்ணி

**சாணவளியுண்ணி** (*Methanotroph*) என்பது சாணவளி விரும்பிகளாகும். இவை சாணவளி உட்கொண்டு அனுவெறிகையில் மாற்றி தனக்கான உணவை உற்பத்திச் செய்யும் தனித்துவம் வாய்ந்த பாக்டீரியாக்களாகும். இவைகள் ஒத்தக்கரிமூலவுண்ணி என்னும் நுண்ணுயிரி வகைப்பாட்டிற்குள் அடங்கும். இவை அனுவெறிகையில் சாணவாயுவை உயிர்வளிப்படுத்தி எரிச்சாராயமாக மாற்றுகிறது. இதைச் சிதைக்க சாணவாயு ஒற்றை உயிர்வளியேற்றி (methane monooxygenase) என்னும் நொதியைப் பயன்படுத்துகிறது.  
சாணவாயு என்பது உயிர்வளியற்றச் சுற்றுச்சூழலில் ஒரு நிலையான கரிம வளியாகும். இவை நுண்ணுயிரிகளால் சிதைக்கப் படுவதால் இவை தனிம சுழற்சியிலும் உணவு சுழற்சியிலும் இடம்பெறுகின்றன. இவ்வாறு அவை சிதைக்கப் படாமல் வானிற்குத் தப்பிச்செல்லும் போது அவை புவிவெப்ப மடையச் செய்கின்றன. இவ்வாறு பயன்படுத்தப்படாமல் தப்பிக்கும் சாணவாயு வானில் பல இன்னல்களை விளைவிக்கின்றன.  
இவை இயற்கையில் சில தனிமச்சிதை பாக்டீரியாக்களுடன்]] (Chemolithotrophic) இணைந்து சாணவாயுவை சிதைத்து உண்வுச் சுழற்சியில் அடிப்படை உணவாக்கத்தில் துணைப் புரிகின்றன. இவைகள் பெரும்பாலும் கடற்பகுதிகளிலும் நன்னீர்களிலும், சில வெப்பநீரூற்றுகளிலும் காணப்படுகின்றன.
# சாணவளியுண்ணி

## வரலாறு

இதைச் சிதைப்பதில் சாணவளியுண்ணிகள் பெரும் பங்காற்றுகின்றன. இவ்வாறு சாணவாயு சிதைக்கும் பாக்டீரியாவை முதன்முதலில் 1906ம் ஆண்டு வெளிக்கொணர்ந்தார். இவர் அண்டத்தில் சாண்வாயுவின் அளவைக் குறைக்க நுண்ணுயிரிகள் உதவுகின்றன என விளக்கினார். இவர் முதன்முதலில் அறியப்பட்டு, தனித்து வளர்க்கப்பட்டு இவராலயே பெயரிடப்பட்ட சாணிவளியுண்ணி பாசில்லசு மெத்தானிகசு. இவைகளில் உயிர்வளியின்றியமையா (aerobic) மற்றும் உயிர்வளிதுரந்த/உயிர்வளியற்ற (anaerobic) பாக்டீரியாக்கள் இடம்பெற்றுள்ளன. ஆனால் பெறிதும் அலசி ஆராயப்பட்டது உயிர்வளியின்றியமையா பாக்டீரியாக்களேயாகும்.
# சாணவளியுண்ணி

## வகைப்பாடு

சாணவாயு பயன்படுத்தும் பாக்டீரியாக்களை ஐந்து பேரினங்களாக வகுக்கின்றனர். இதில் பெரும்பங்காற்றியவர் விட்டன்பெர்ரி என்பவராவார். இவர் நூற்றுக்கும் மேற்பட்ட சாணவாயுண்ணிக்களை தனிமைப்படுத்தி வளர்த்து வகைப்பாட்டிற்கு பெறிதும் உதவியுள்ளார். இப்பேரினங்களை இருப்பிரிவுகளுக்குள் பகுக்கின்றனர். அவை வகை 1ல் *மெத்திலோமோனாசு* மற்றும் *மெத்திலோபாக்டர்* என்னும் பேரினமும், வகை 2ல் *மெத்திலோசிச்டிச்* மற்றும் *மெத்திலோசைனசு* மற்றும் இவையற்று வகை X என *மெத்திலோகாக்கசு*வை வகுக்கின்றனர்.
# பூங்கண்ணன்

**பூங்கண்ணன்** சங்ககாலப் புலவர்.  
இவரது பாடல் ஒன்றே ஒன்று உள்ளளது.  
அது குறுந்தொகை 253.  
பாடல் சொல்லும் செய்தி
:பிரிவைப் பொறுத்துக்கொள்ளுமாறு தோழி தலைவியை வற்புறுத்துகிறாள்.  
:நீ பூப் படுக்கையில் கிடக்கும்போதும் உன் கட்டழகு குலைந்துவிட்டது. இதனை அவர் கேள்விப்படவில்லை. கேள்விப்பட்டால் காலம் நீட்டிக்கமாட்டார்.  
:புலவு நாற்றம் வீசும் புலிக்குகையில் தங்குவதை வழிப்போக்கர்கள் விரும்புவார்களா என்ன? - என்கிறாள்.
# பூதங்கண்ணனார்

**பூதங்கண்ணனார்** சங்ககாலப் புலவர்.  
இவரது பாடல் ஒன்றே ஒன்று உள்ளது.  
அது நற்றிணை 140.  
பாடல் சொல்லும் செய்தி
:'அன்று அவனை அவள் ஏற்கவில்லை. என்றாலும் அவன் மனப்புண்ணுக்கு அவளே மருந்து. இதனை எண்ணிக்கொண்டு சோராமல் பின்தொடர வேண்டும் என்று அவன் தன் நெஞ்சுக்குச் சொல்கிறான்'.  
அவள்
:'சந்தனக் கோலாலால் அவள் தன் கூந்தலை வாரிப் புலர்த்திக்கொண்டு தந்தையின் தேர் ஓடும் நிலவுமணல் முற்றத்தில் தன்னைப் பெருங் கண்ணோட்டத்தோடு பேணும் ஆயத்தாரோடு பந்து செல்லும் இடமெல்லாம் ஓடி ஆடுகிறாள்'.  
:'பந்து செல்லுமிடமெல்லாம் ஓடுபவள் என் உள்ள ஓட்டத்துக்கு மட்டும் பரிவுகூடக் காட்டவில்லை. அதற்காக அவளைப் பின்தொடராமல் விட்டுவிடக் கூடாது என்று நினைக்கிறான்'.
# பூதம்புல்லனார்

**பூதம்புல்லனார்** சங்ககாலப் புலவர். இவரது பாடல் ஒன்றே ஒன்று உள்ளது. அது குறுந்தொகை 190 ஆகும்.
# பூதம்புல்லனார்

## பாடல் சொல்லும் செய்தி

:அவர் செய்பொருட்கு அகன்றார்.  
:என் கூந்தல் வாரி முடிக்காமல் என் தோளோடு கிடக்கிறது. ஆனால் வளையல் மட்டும் தோளிலிருந்து கழல்கிறது. இதனை அவர் அறிவார்.  
:அவர் இதனையும் அறிவார். பாம்பு படமெடுத்து ஆடும்போது இடி இடித்தால் அதன் படம் தானே சுருங்கிவிடும்.  
:அரிமா நடமாட்டம் தெரிந்தால் பாதுகாப்பில் இருக்கும் பசுவின் மணியொலி கேட்கும். அதனைக் கேட்டுக்கொண்டு அவள் உறங்காமல் கிடப்பாள் என்பதும் அவருக்குத் தெரியும். (அவர் சொன்ன இடிமுழக்கக் காலம் வந்துவிட்டதே! திரும்பவேண்டுமே! என்பது மட்டும் அவருக்குத் தெரியவில்லை - என்று தலைவி நினைக்கிறாள்.)
# பூதனார்

**பூதனார்** சங்ககாலப் புலவர்.  
இவரது பாடல் ஒன்றே ஒன்று கிடைத்துள்ளது.  
அது நற்றிணையின் 29 ஆம் பாடலாகும்.  
##### பாடல் சொல்லும் செய்தி
:மகளை அவளது காதலனுடன் அனுப்பிவிட்ட செவிலி சொல்கிறாள்.  
:நான் என் மகளை மார்போடு அணைத்தேன். அவள் கண்ணீர் மல்கப் பெருமூச்சு விட்டாள். அவன் அணைக்காத ஏக்கம்  
:இப்போது பாலை வழியில் எப்படிச் செல்கிறாளோ? உணவு கிடைக்காத புலி வழிப்போக்கர்களை எதிர்பார்த்துக்கொண்டிருக்கும் வழியாயிற்றே! - என்று செவிலி நினைக்கிறாள்.
# பெண்கள் கிறித்தவக் கல்லூரி

**பெண்கள் கிறித்தவக் கல்லூரி** என்பது இந்தியாவின் தமிழ்நாட்டின் சென்னையிலுள்ள நுங்கம்பாக்கத்தின் கல்லூரி சாலையில் உள்ள ஒரு புகழ்பெற்ற மகளிர் கல்லூரி ஆகும்.  
1915 ஆம் ஆண்டில் தொடங்கப்பட்ட இக்கல்லூரி அரசு உதவி பெறும் படிப்புகளையும் தன்னாட்சி அந்தஸ்து பெற்ற தகுதியில் சுயநிதி படிப்புகளையும் மாணவர்களுக்கு வழங்கி வருகிறது.
# பெண்கள் கிறித்தவக் கல்லூரி

## வரலாறு

பெண்கள் கிறிஸ்தவக் கல்லூரி 1915 ஆம் ஆண்டில் 41 மாணவர்கள் மற்றும் 7 ஆசிரியர்களுடன் இங்கிலாந்து, கனடா மற்றும் அமெரிக்காவில் அமைந்துள்ள 12 மிஷனரி சங்கங்களின் கூட்டு முயற்சியின் விளைவாக, தாராளவாத கலை மற்றும் அறிவியலில் இந்திய பெண்களுக்கு உயர் கல்வியை வழங்கும் நோக்கத்துடன் நிறுவப்பட்டதாகும். இக்கல்லூரியின் குறிக்கோள் "ஒளிரப்பண்ண ஒளி" என்பதாகும். ஆரம்பத்தில்
சென்னைப் பல்கலைக்கழகத்துடன் இணைக்கப்பட்டிருந்த இக்கல்லூரி 1982 ஆம் ஆண்டில் பல்கலைக்கழக மானியக் குழுவால் ஒரு தன்னாட்சி கல்லூரியாக அங்கீகாரம் பெற்றுள்ளது. தற்போது இக்கல்லூரியில் இது நான்காயிரத்துக்கும் மேற்பட்ட மாணவர்கள் மற்றும் 209 ஆசிரியர்களோடு அரசு உதவி பெறும் மற்றும் சுயநிதி பிரிவுகளில் பாடங்களை பயிற்றுவிக்கிறது.  
இந்தியாவின் முதல் பெண் அரசியல் கைதியும், சுதந்திரப் போராட்ட வீரருமான ருக்மிணி லட்சுமிபதி இக்கல்லூரியின் முதல் வருட மாணவர் என்பது குறிப்பிடத்தக்கது.
# பெண்கள் கிறித்தவக் கல்லூரி

## கல்லூரியின் முதல்வர்கள்

- எலினோர் மெக்டோகல்,
- எலினோர் ரிவெட், 1938–1947
- எலிசபெத் ஜார்ஜ், 1947–1950
- எலினோர் டி.மேசன், 1950–1956
- ரேணுகா முகர்ஜி, 1956–1965
- அன்னா டி.சக்கரியா, 1965-1971
- ரேணுகா சோமசேகர், 1971-1981
- இந்திராணி மைக்கேல், 1981-1994
- கண்மணி கிறிஸ்டியன், 1994-1998
- குளோரி கிறிஸ்டோபர், 1998–2003
- ரீட்டா ஜேக்கப் செரியன், 2003–2006
- ரிட்லிங் மார்கரெட் வாலர் 2006-2017
- லிலியன் ஐ ஜாஸ்பர், 2017- தற்போது வரை
# பெண்கள் கிறித்தவக் கல்லூரி

## அங்கீகாரம்

1982 ஆம் ஆண்டில் பல்கலைக்கழக மானியக் குழுவால் ஒரு தன்னாட்சி கல்லூரியாக அங்கீகாரம் பெற்றுள்ள இக்கல்லூரி, 2019 ஆம் ஆண்டில் தேசிய மதிப்பீடு மற்றும் தரச்சான்று அவையால் **ஏ** தரத்தை பெற்று அங்கீகரிக்கப்பட்டுள்ளது. மேலும் 2022 ஆம் ஆண்டில் தேசிய நிறுவன தரவரிசை கட்டமைப்பால் (NIRF) இந்தியாவில் உள்ள கல்லூரிகளில் இந்த கல்லூரி தரவரிசைப்பட்டியலில் 72 வது இடத்தைப் பிடித்துள்ளது.
# பெண்கள் கிறித்தவக் கல்லூரி

## குறிப்பிடத்தக்க முன்னாள் மாணவர்கள்

- மேகா ஆகாஷ், நடிகை
- சுபாசினி அலி, அரசியல்வாதி
- ரெஜினா கசாண்ட்ரா, நடிகை மற்றும் மாடல்
- ஆண்ட்ரியா ஜெரெமையா, பாடகர் மற்றும் நடிகை
- அனஸ்வரா குமார், நடிகை
- ருக்மிணி லட்சுமிபதி, சுதந்திர போராட்ட வீரர் மற்றும் சென்னை மாகாணத்தின் முதல் பெண் அமைச்சர்
- எம். சாரதா மேனன், மனநல மருத்துவர் மற்றும் பத்ம பூஷண் விருது பெற்றவர்
- நடிகை ரேஷ்மி மேனன்
- சோனஜாரியா மின்ஸ், துணைவேந்தர், சிடோ கன்ஹு முர்மு பல்கலைக்கழகம்
- சி. பி. முத்தம்மா, இந்தியாவின் முதல் பெண் அரசு ஊழியர்
- சோபா நாராயண், பத்திரிகையாளர்
- தங்கம் பிலிப், ஊட்டச்சத்து நிபுணர் மற்றும் பத்மசிறீ விருது பெற்றவர்
- சரண்யா பொன்வண்ணன், நடிகை
- ஹீரா ராசகோபால், நடிகை
- லத்திகா சரண், சென்னை மாநகர காவல் ஆணையர்
- மல்லிகா சீனிவாசன், தொழிலதிபர்
- ரூபா உன்னிகிருஷ்ணன், விளையாட்டு துப்பாக்கி சுடும் வீராங்கனை
- விபா பத்ரா, எழுத்தாளர், கவிஞர், விளம்பரதாரர்
- சுதா கொங்கரா, இயக்குநர்.
- ஷாமிலி, இந்திய நடிகை
# பூதன் தேவனார்

**பூதன் தேவனார்** சங்ககாலப் புலவர்.  
இவரது பாடல்கள் இரண்டு உள்ளன.  
அவை: குறுந்தொகை 285, நற்றிணை 60.
# பூதன் தேவனார்

## பாடல் தரும் செய்தி

### வைகல் வாரார்

::<small>குறுந்தொகை 285</small>
அவர் சென்ற வழியில் புறா தன் பெடையை அழைத்து இன்புறுகிறதோ, அல்லது புறாவைப் பருந்து இரையாகப் பற்றிச் சென்று ஞெமை மரத்தில் இருந்துகொண்டு மகிழ்கிறதோ? ஒன்றும் புரியவில்லை. அவர் வருவேன் என்று சொன்ன பருவமும் வந்துவிட்டது. அவர் இன்னும் வரவில்லை. இவ்வாறு தன் தோழியிடம் சொல்லித் தலைவி கலங்குகிறாள்.
# பூதன் தேவனார்

## பாடல் தரும் செய்தி

### வைகல் வாரார்

#### சுவையான தமிழ்

:வைகா வைகல் வைகவும் வாரார்
:எல்லா எல்லை எல்லவும் தோன்றார்
ஒப்புநோக்குக: நாலடியார் 39
##### இதன் பொருள்
நிலையில்லாத நாள் மீண்டும் வந்து நிலைத்திருக்கும் காலத்திலும் அவர் வரவில்லை.  
மழையால் ஒளியில்லாத பகல் பொழுது மாலையில் ஒளியில்லாமல் போகும்போதும் அவர் என்முன் தோன்றவில்லை.
# பூதன் தேவனார்

## பாடல் தரும் செய்தி

### தைத் திங்களில் தண்கயம் படிபவள்

::<small>நற்றிணை 80</small>
அவன் தன் நோய்க்கு அவளைத் தவிர வேறு மருந்து இல்லை என்று தன் பாங்கனிடம் சொல்கிறான்.  
கன்றை அவிழ்த்து விட்டு எருமைப்பால் கறக்கும் பெரும்புலர் விடியலில், தைந்நீராடும் அவளுக்குத் தழையும், தாரும் தந்திருக்கிறேன். அவள்தான் என் நோய்க்கு மருந்து. இது தலைவன் பிதற்றல்.
# எம்மாவு

**எம்மாவு** (*Emmaus*) என்பது புதிய ஏற்பாட்டில் இயேசு கிறித்துவின் வாழ்க்கையோடு தொடர்புடைய ஒரு பழங்கால நகரம் ஆகும். இது எருசலேம் நகரிலிருந்து ஏறத்தாழ 7 மைல் (11 கிலோ மீட்டர்)தொலையில் உள்ளது. இந்நகரம் கிரேக்க மொழியில் Ἐμμαούς என்றும், இலத்தீனில் Emmaus என்றும், எபிரேயத்தில் חמת&lrm; (Hammat) என்றும், அரபியில் عِمواس&lrm; (Imwas) என்றும் அறியப்படுகிறது. இதன் பொருள் *மித வெப்ப நீரூற்று* என்பதாகும்.
# எம்மாவு

## புதிய ஏற்பாட்டில் எம்மாவு

லூக்கா நற்செய்தி 24:13-35 என்னும் பகுதியில் இயேசு சாவிலிருந்து உயிர்பெற்றெழுந்த பின்பு, எருசலேமிலிருந்து எம்மாவுக்குச் சென்றுகொண்டிருந்த இரு சீடர்களுக்குத் தோன்றிய செய்தி விவரிக்கப்பட்டுள்ளது. இதோ அப்பகுதி:  
- லூக்கா 24:13-35
# எம்மாவு

## எம்மாவு பற்றிய வேறு விவிலியக் குறிப்புகள்

லூக்கா நற்செய்தியில் வருகின்ற எம்மாவு என்னும் நகரம் பழைய ஏற்பாட்டின் சில பகுதிகளிலும் குறிப்பிடப்பட்டுள்ளது. சிறப்பாக, 1 மக்கபேயர் 3:55-4:22 என்னும் பாடத்தைக் காட்டலாம். கி.மு. 166ஆம் ஆண்டளவில் யூத மக்கள் கிரேக்க ஆட்சியாளர்களுக்கு எதிராகக் கிளர்ச்சி செய்தனர். அப்போது யூதா மக்கபேயு என்பவரின் தலைமையில் அவர்கள் செலூக்கிய கொடுங்கோலாட்சியை எம்மாவு நகரில் நிகழ்ந்த சண்டையில் முறியடித்தனர்.  
பின்னர், செலூக்கிய தளபதி பாக்கிது என்பவர் எம்மாவு நகருக்குக் காப்புச் சுவர்கள் கட்டினார் (காண்க: 1 மக்கபேயர் 9:50). உரோமையரின் ஆட்சியின் கீழ் எம்மாவுக்குச் சிறிதளவு தன்னாட்சி இருந்தது. ஆனால் ஏரோது மன்னன் கி.மு. 4இல் இறந்ததைத் தொடர்ந்து எம்மாவு தீக்கிரையாக்கப்பட்டது.  
முதல் யூத கிளர்ச்சியின்போது (கி.பி. 660-70), எருசலேம் நகரை முற்றுகையிட்டு அழிப்பதற்கு முன் உரோமைப் படைகள் எம்மாவு நகரில் பாசறை அமைத்தன.  
கி.பி. 221இல் எலகாபலுஸ் மன்னன் காலத்தில் எம்மாவு நகரின் பெயர் "நிக்கோபொலிஸ்" என்று மாற்றப்பட்டது. "பெருநகர்" நிலைக்கு உயர்த்தப்பட்டது. கி.பி. 639இல் ஏற்பட்ட கொள்ளைநோயின்போது எம்மாவு நகரில் சுமார் 25,000 மக்கள் இறந்தார்களாம்.
# எம்மாவு

## வரலாற்று எம்மாவு நகரை அடையாளம் காண்டல்

விவிலியத்தில் வருகின்ற எம்மாவு இன்று எங்கே உள்ளது என்று நிர்ணயிப்பதில் அறிஞரிடையே ஒத்த கருத்து இல்லை. எட்வர்ட் ராபின்சன் என்னும் அறிஞர் கருத்துப்படி, விவிலிய எம்மாவு நகரம் இன்றைய அரபு-பாலஸ்தீன ஊராகிய "இம்வாஸ்" என்பதாகும். 1967இல் அழிவுறுவதற்கு முன்னால் இம்வாஸ் யூதேயா மலைப்பகுதியின் எல்லையில் எருசலேமிலிருந்து சுமார் 18 மைல் தொலையில் அமைந்திருந்தது.  
எவுசேபியு, ஜெரோம் போன்ற பண்டைய கிறித்தவ அறிஞர்கள் எம்மாவு நகரும் "நிக்கோப்பொலிஸ்" நகரும் ஒன்றே என்று கருத்துத் தெரிவித்தனர். எம்மாவு வழியில் இயேசுவை சந்தித்த கிளயோப்பாவின் வீட்டில்தான் இயேசு தங்கியதாகவும், அவ்விடத்தில் 3ஆம் நூற்றாண்டில் ஒரு கிறித்தவக் கோவில் கட்டப்பட்டதாகவும் ஜெரோம் குறிப்பிட்டுள்ளார். ஆக, கி.பி. 4ஆம் நூற்றாண்டிலிருந்து நிக்கோப்பொலியும் எம்மாவு நகரும் ஒன்றே என்ற கருத்து பொதுவாக ஏற்கப்பட்டது. அப்பகுதியில் நடந்த அகழ்வாய்வுகளிலிருந்து அங்கு கி.பி. 2, 6, 12 நூற்றாண்டுகளில் கிறித்தவக் கோவில்கள் கட்டப்பட்டன என்று தெரிகிறது.  
இன்றைய "அல்-குபேபே",
"அபு-கோஷ்", "மோத்ஸா" என்னும் ஊர்களும் விவிலிய எம்மாவு நகரமாக இருக்கலாம் என்று வேறுபட்ட கருத்துகளும் உள்ளன.
# ஒற்றைக்குலம்

நுண்புல இயற்கணிதத்தில் **ஒற்றைக்குலம்** அல்லது **அலகுள்ள அரைக்குலம்** (*monoid*) என்பது ஒரு இயற்கணித அமைப்பாகும். ஒரு கணமானது சேர்ப்புப் பண்பு கொண்ட ஈருறுப்புச் செயலியுடன் இணைந்து அச்செயலிக்குரிய முற்றொருமை உறுப்பையும் கொண்டிருந்தால் அக்கணமும் அச்செயலும் சேர்ந்த அமைப்பு ஒற்றைக்குலம் அல்லது அலகுள்ள அரைக்குலம் எனப்படும். ஒற்றைக்குலமானது முற்றொருமை உறுப்புக் கொண்ட அரைக்குலமாகையால் அது அரைக்குலக் கோட்பாட்டின் கீழ் அமைகிறது. கணிதத்தின் பல கிளைகளில் ஒற்றைக்குலங்கள் உள்ளன. எடுத்துக்காட்டாக வகுதிக்கோட்பாட்டில் ஒற்றைக்குலங்கள் ஒரு பொருள்கொண்ட வகுதிகளாகக் கருதப்படுகின்றன. கணினி அறிவியலில், அடிப்படை அம்சங்களிலும் திட்டமிடல் வரையியலிலும் ஒற்றைக்குலங்கள் பயன்படுகின்றன.